Capitec se aanlyn bankdienste gee probleme | Netwerk24
Deur Petrus Malherbe 26 April 2019 16:19
Sowel die bank se app as sy internetbankdienste was Vrydagmiddag van lyn. Dit is nie duidelik wat die oorsaak van die probleem is nie, maar klante kon nie toegang tot die dienste verkry nie.
In 'n twiet sê Capitec sy tegniese span skenk tans aandag aan die probleem. "Ons is jammer vir die ongerief en ons besef dit is nie wat ons kliënte van ons verwag nie," voeg die bank by.
We are currently experiencing system issues affecting our banking app. Our IT teams are working hard on fixing the issue. Apologies for the inconvenience as we know this is not what our clients expect from us. We will let you know as soon as the system is up and running again.
— Capitec Bank (@CapitecBankSA) April 26, 2019
Bykans al Suid-Afrika se grootste banke se aanlyn bankdienste het al op verskillende tye probleme gegee. Capitec se situasie word vererger deurdat baie mense onlangs hul salarisse vir April ontvang het en nou nie betalings kan uitvoer nie.
Bankdienste was teen laatmiddag weer plek-plek herstel.
Meer oor: Capitec | Bankdienste | App